***Spanerne*** (originaltittel: *Stakeout*) er en amerikansk actionkomedie og kriminaldilm fra 1987 med Richard Dreyfuss, Emilio Estévez og Madeleine Stowe i de ledende rollene. Regi er ved John Badham.

*Spanerne* ble godt mottatt av kritikerne og ble en av de ti mest besøkte filmene på amerikanske kinoer i 1987.

Den ble i 1993 etterfulgt av *Spanerne 2*.

Handling
--------

De to Seattle-baserte detektivene Chris Lecce (Richard Dreyfuss) og Bill Reimers (Emilio Estévez) blir noe uvillig satt til å overvåke et hus nattestid hvor den vakre kvinnen Maria Maguire (Madeleine Stowe) bor. Hennes kjæreste, en farlig voldsforbryter, har nylig rømt fra fengsel og nå mistenker politiet at han vil forsøke å besøke sin elskede. Situasjonen kompliseres da Chris innleder et forhold til kvinnen som er intetanende om hans oppdrag.

Om filmen
---------

Filmen ble innspilt i Vancouver, Canada.

### Økonomi og popularitet

*Spanerne* innbrakte $56,7 millioner på amerikanske kinoer og havnet på en åttendeplass over de mest innbringende filmene i USA i 1987. Produksjonskostnadene var på 28 millioner dollar.

### Filmanmelderne

Den amerikanske filmkritikeren Roger Ebert gav den tre av fire stjerner og skrev blant annet: «*All I can say is that "Stakeout" is an example of a movie that would have been a lot better if the filmmakers had been prepared to trust the human dimensions of their characters - to follow these people where their personalities led. Instead, Badham takes out an insurance policy by adding the assembly-line violence*». Den har fått så mye som 83% på Rotten Tomatoes.

*VG*s anmelder gav den terningkast fem og skrev blant annet at: «*Dette er noe så sjeldent en hikstende morsom kriminalfilm. Tøff er den, spennende også, men det beste er det avslappende humoren som gjør filmen til en slags slentrende underholdning*». Filmen fikk også meget bra omtale av Per Haddal i *Aftenposten*. *Dagbladet*s anmelder gav den terningkast fire. DVDarkivets anmelder gav den 7 av 10 oppnåelige i 2002 og skrev blant annet: «*En ny 80-talls buddy-politifilm ute på DVD. Denne er bare småspennende, men har et par gode actionscener, og er dessuten morsom mesteparten av tiden. Det romantiske fungerer også ganske bra*».

> Man behøver ikke spane lenger enn til denne for å underholdes riktig storartet
> 
> 
> Per Haddal, 1988
> 
> 

### Priser

* Vant en Edgar-pris for beste film (Jim Kouf)
* Vant en BMI Film Music Award ved BMI Film & TV Awards for musikken (Arthur B. Rubinstein)

Rollebesetning
--------------

* Richard Dreyfuss – Det. Chris Lecce
* Emilio Estévez – Det. Bill Reimers
* Madeleine Stowe – Maria McGuire
* Aidan Quinn – Richard "Stick" Montgomery
* Dan Lauria – Det. Phil Coldshank
* Forest Whitaker – Det. Jack Pismo
* Ian Tracey – Caylor Reese
* Earl Billings – Capt. Giles
* Jackson Davies – FBI Agent Lusk

Referanser
----------

1. ↑  BoxofficeMojo
2. ↑  «Ebert, Roger (5.8.1987)». Arkivert fra originalen 27. mai 2007. Besøkt 14. juli 2010.
3. ↑  Rotten tomatoes
4. ↑  VG - Tøff krim-m oro (22.1.1988, s.39)
5. ↑  Aftenposten Aften - 22.01.1988 - Side: 8 «Vi har fått mange bra spenningsfilmer fra Hollywood i det senere også, og man behøver ikke spane lenger enn til denne for å underholdes riktig storartet.»
6. ↑  DVDarkivet (5.11.2002)
7. ↑  IMDb awards

Eksterne lenker
---------------

* (en) *Spanerne* på Internet Movie Database Rediger på Wikidata

* (no) *Spanerne* hos Filmfront Rediger på Wikidata

* (sv) *Spanerne* i Svensk Filmdatabas Rediger på Wikidata

* (da) *Spanerne* i Danmark Nationale Filminstitut Rediger på Wikidata

* (en) *Spanerne* på AllMovie Rediger på Wikidata

* (fr) *Spanerne* på Allociné Rediger på Wikidata

* (nl) *Spanerne* på MovieMeter Rediger på Wikidata

* (en) *Spanerne* på Turner Classic Movies Rediger på Wikidata

* (en) *Spanerne* på American Film Institute Rediger på Wikidata

* (en) *Spanerne* på Rotten Tomatoes Rediger på Wikidata